ผมเป็นผู้ชาย อายุ 36 ปี ส่วนสูง 176 ซม. น้ำหนัก 75 กก. ไม่มีโรคประจำตัว ไม่เคยมีอุบัติเหตุที่อัณฑะ ไปตรวจความเข้มข้นอสุจิเมื่อ 4 เดือนที่แล้วแต่ไม่พบตัวอสุจิ ให้ตรวจเลือดผลพบว่า ค่า FSH 37.94 mlU/ml Testosterone 1.03 ng/ml เลยลองทานวิตามิน z-bec เป็นเวลา 4 เดือน แล้วไปตรวจหาอสุจิก็ยังไม่พบ ขอสอบถามครับ1. มีวิธีการใดที่จะทำให้มีตัวอสุจิครับเพราะอยากมีบุตรและต้องปรึกษากับด้านอะไรครับ (ที่ไปตรวจบอกว่าเจาะอัณฑะก็อาจจะไม่พบตัวอสุจิ)2. ค่าTestosterone 1.03 ng/ml มีผลทำให้ร่างกายผลิตเลือดน้อยมั้ยครับ เพราะจะไปบริจาคเลือด ค่าความเข้มข้นผ่านเกณฑ์ไปนิดเดียวครับ
สวัสดีค่ะ ภาวะที่มีบุตรยากด้านฝ่ายชายอาจเกิดจากความผิดปกติที่ลูกอัณฑะ เช่น การอักเสบติดเชื้อ หลอดเลือดดำในถุงอัณฑะโป่งพอง การอุดตันในท่อนำอสุจิ พบได้ ความผิดปกติของสมองส่วนไฮโปธาลามัสและต่อมใต้สมอง และความผิดปกติที่หาสาเหตุไม่ได้ ซึ่งพบได้มากถึง 40-50%สามารถปรึกษาแพทย์ด้านสูตินรีเวชได้เบื้องต้น และแพทย์อาจส่งพบผู้เชี่ยวชาญด้านการมีบุตรยากต่อไปส่วนค่าฮอร์โมนเพศชาย testosterone นั้นไม่ได้มีผลต่อการผลิตเลือดของร่างกายค่ะ สามารถบริจาคเลือดได้ตามปกติ ถ้าไม่มีข้อห้ามอื่นๆค่ะ